text: Se video: Hus udbrændt: Far redder 3 børn ud af flammerne
  18 august 2014 kl. 04.20
  Et hus på Knudsskovvej nær Haderslev brød natten til mandag i brand. I huset sov en 36-årig mand og hans tre børn. Manden redder sig selv og børnene, mens huset udbrænder.
  
  I landsbyen Knud nær Haderslev fik en familie sig natten til mandag en voldsom forskrækkelse.
  - Vi får alarmen kl 23.44 i aftes, fortæller vagtchef Torben Møller ved Syd- og Sønderjyllands Politi til TV SYD.
  - Et stuehus står i flammer, og manden i huset har formået at redde alle tre børn, der lå og sov, ud af det brændende hus, siger vagtchefen.
  Brandårsagen er endnu ukendt, og politiets brandteknikere skal mandag morgen forsøge at fastslå brandårsagen.
  - Det er et ukendt arnested, så vi ved endnu ikke, hvad der har forårsaget branden, men det kan være en lampe eller en tørretumbler, siger Torben Møller til TV SYD.
  Se hvordan huset så ud mandag morgen efter branden (Varighed: 0:29 min.)
  Huset er udbrændt, og derfor skal familien nu genhuses.
  
  Fra Facebook:
  
  